უნივერსიტეტის ღონისძიებების პორტალი

საჯარო ლექცია თემაზე: „ცოფი, როგორც ცოცხალი ორგანიზმი“
2018-10-26 17:00 (Asia/Dubai)
ილიას სახელმწიფო უნივერსიტეტში ცხოველთა მონიტორინგის სააგენტოს ინიციატივით მიმდინარეობს საჯარო ლექციების კურსი: „ყველაფერი შინაური ცხოველების შესახებ“.
26 ოქტომბერს, 17 საათზე, ილიას სახელმწიფო უნივერსიტეტის G106 აუდიტორიაში სურსათის ეროვნული სააგენტოს ვეტერინარიის დეპარტამენტის უფროსი ლაშა ავალიანი წაიკითხავს ამ კურსის მეორე ლექციას თემაზე: „ცოფი, როგორც ცოცხალი ორგანიზმი“
ლექციის ძირითადი თემებია:

ცოფი, როგორც ცოცხალი ორგანიზმი;
ცოფის ისტორია;
საქართველოში არსებული საკანონმდებლო ბაზა;
ცოფის საწინააღმდეგო ღონისძიებები და მიღებული შედეგები;
მითები ცოფის შესახებ;
ორალური ვაქცინაციის პრინციპები;
სამომავლო გეგმები.

ლექციების კურსი 13 ლექციას მოიცავს. კურსის დასრულების შემდეგ მსმენელებს სერტიფიკატები გადაეცემათ.
დრო: 26 ოქტომბერი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

საჯარო ლექცია „პირადი ცხოვრების ხელშეუხლებლობის უფლება გამჭვირვალობისა და მასობრივი თვალთვალის ეპოქაში“
2018-10-26 15:00
26 ოქტომბერს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საჯარო ლექცია თემაზე: „პირადი ცხოვრების ხელშეუხლებლობის უფლება გამჭვირვალობისა და მასობრივი თვალთვალის ეპოქაში“.
ადამიანის უფლებათა ევროპული სასამართლოს მოსამართლე განა იუდკივსკა ისაუბრებს პირადი ცხოვრების ცნების განვითარებასა და მის მოლოდინებზე, საინფორმაციო სივრცის მზარდ მოთხოვნებზე, რეპუტაციის მნიშვნელობაზე (უფლება დავიწყებული იყო) და, რა თქმა უნდა, თანამედროვე ტექნოლოგიების გამოყენებით მასობრივი თვალთვალისა და ყოვლისშემძლე სახელმწიფოს როლზე.
მომხსენებლის შესახებ
სამართლის ფილოსოფიის დოქტორი განა იუდკივსკა 2010 წელს აირჩიეს ადამიანის უფლებათა ევროპული სასამართლოს მოსამართლედ. ამჟამად იგი სასამართლოს მეოთხე სექციის პრეზიდენტია. ასევე არის უკრაინის ადვოკატთა აკადემიის ასოცირებული პროფესორი და ევროპის საერთაშორისო სამართლის საზოგადოების საბჭოს წევრი.
* პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 26 ოქტომბერი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საერთაშორისო სამეცნიერო კონფერენცია „შავი ზღვა როგორც ლიტერატურული და კულტურული სივრცე“
2018-10-25 09:30
25-27 ოქტომბერს ილიას სახელმწიფო უნივერსიტეტში გაიმართება საერთაშორისო სამეცნიერო კონფერენცია თემაზე: შავი ზღვა როგორც ლიტერატურული და კულტურული სივრცე.
კონფერენციის ჩატარების იდეა ეკუთვნის ექსი-მარსელის (საფრანგეთი) უნივერსიტეტის პროფესორს, ალექსი ნუსელოვიჩს.
ორგანიზატორები: პროფესორი მზაღო დოხტურიშვილი, კვლევითი ცენტრის რომანული ურთიერთგაგება. ინტერტექსტუალური დიალოგი დირექტორი, პროფესორი ბელა წიფურია, შედარებითი ლიტერატურის ინსტიტუტის დირექტორი, პროფესორი ზაალ ანდრონიკაშვილი, სოციალური და კულტურული კვლევების ინსტიტუტის მეცნიერ-თანამშრომელი, ბერლინის ლიტერატურისა და კულტურის კვლევების ცენტრის მეცნიერ-თანამშრომელი, პროფესორი ალექსი ნუსელოვიჩი, ექსი-მარსელის უნივერსიტეტის (საფრანგეთი) ლიტერატურების ინტერდისციპლინური კვლევის ცენტრის Transpositions ჯგუფის ხელმძღვანელი (ლაბორატორია EA4235), პარიზის მსოფლიოს კვლევის კოლეჯის Exil et migrations კათედრის გამგე.
კონფერენციაში მონაწილეობას მიიღებს 59 მეცნიერი, მათ შორის 22 უცხოელი საფრანგეთიდან, გერმანიიდან, იტალიიდან, შვეიცარიიდან, დანიიდან, საბერძნეთიდან, თურქეთიდან, ბულგარეთიდან, რუმინეთიდან, რუსეთიდან.
გაიმართება 7 პლენარული და 18 ჩვეულებრივი სესია. იმუშავებს 3 პარალელური სექცია.
კონფერენციის სამუშაო ენები: ქართული, ფრანგული, ინგლისური
კონფერენცია გაიხსნება 25 ოქტომბერს, 09.30 სთ-ზე, E 207 აუდიტორიაში.
25 ოქტომბერს, 19 საათზე, B201 აუდიტორიაში გაიმართება ოფიციალური მიღება და ოთხენოვანი ჟურნალის EISH (ინტერდისციპლინური კვლევები ჰუმანიტარულ მეცნიერებებში, რედ. მზაღო დოხტურიშვილი) მე-5 ნომრის პრეზენტაცია.
26 ოქტომბერს, 17.45-დან 18.45 სთ-მდე გაიმართება მრგვალი მაგიდა, რომელზეც განიხილება ევროპულ პროგრამაში „ჰორიზონტი 2020“ წარსადგენი გრძელვადიანი პროექტის შემუშავების საკითხი. კვლევის თემატიკა იქნება კვლავ „შავი ზღვა როგორც ლიტერატურული და კულტურული სივრცე“.
24-28 ოქტომბერს E 207 აუდიტორიაში მოეწყობა ზღვის თემაზე შექმნილი ფოტოებისა და ნახატების გამოფენა.
დასწრება თავისუფალია.

ლექციების ციკლი „შინაური ცხოველები და ადამიანები“ – „ზოოფსიქოლოგიის ძირითადი პრინციპები“
2018-10-24 17:00
ილიას სახელმწიფო უნივერსიტეტში ცხოველთა მონიტორინგის სააგენტოს ინიციატივით იწყება საჯარო ლექციების კურსი: „ყველაფერი შინაური ცხოველების შესახებ“.
დღეს, 24 ოქტომბერს, 17 საათზე, ილიას სახელმწიფო უნივერსიტეტის G106 აუდიტორიაში ფსიქოლოგიის მეცნიერებათა დოქტორი, ჯიპას პროფესორი, დალი ბერეკაშვილი წაიკითხავს ამ კურსის პირველ ლექციას თემაზე: „ზოოფსიქოლოგიის ძირითადი პრინციპები“.
ლექციის ძირითადი თემებია:

ზოოფსიქოლოგიის მოკლე ისტორია;
აქვთ თუ არა ცხოველებს ინტელექტი;
ლაბორატორიული ექსპერიმენტები;
ახალი ჰორიზონტები – ლაბორატორიიდან გასვლა;
მომიჯნავე მეცნიერებები – ეთოლოგია და ევოლუციური ფსიქოლოგია.

ლექციების კურსი 13 ლექციას მოიცავს.
კურსის დასრულების შემდეგ მსმენელებს სერტიფიკატები გადაეცემათ.
დრო: 24 ოქტომბერი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

პანელური დისკუსია „საქართველო ევროპაში, ევროპა საქართველოში”
2018-10-24 15:00
2018 წლის 24 ოქტომბერს, 15:00 საათზე, ილიას სახელმწიფო უნივერსიტეტი და ტარტუს უნივერსიტეტი ჟან მონეს ,,ევროპათმცოდნეობის განვითარება კავკასიის რეგიონში“ ქსელის ფარგლებში გამართავენ დისკუსიას თემაზე: ,,საქართველო ევროპაში, ევროპა საქართველოში“.
ღონისძიებაზე განიხილება ბოლო პერიოდის ორი პროექტი – ჟურნალის ,,რეგიონი: რუსეთის, აღმოსავლეთ ევროპისა და ცენტრალური აზიის რეგიონული კვლევები” (“Region: Regional Studies of Russia, Eastern Europe and Central Asia”) სპეციალური გამოცემა (Slavica Publishers, ინდიანას უნივერსიტეტი, აშშ) და კავკასიაში ევროპული კვლევების ასოციაციის მიერ დაგეგმილი წელიწდეული (IbidemVerlag, გერმანია).
დისკუსიის ძირითადი თემაა რუსეთთან მიმდინარე კონფლიქტის პირობებში საქართველოს ევროკავშირსა და მის წევრ სახელმწიფოებთან ურთიერთობისა და თანამშრომლობის სხვადასხვა განზომილება და ქვეყნის შიგნით რეფორმების ჩატარებისას ევროპული გამოცდილების გამოყენების გზები.
მოდერატორი და თავმჯდომარე: ოლგა ბოგდანოვა (ტარტუს უნივერსიტეტი)
პანელის მონაწილეები და ავტორები: მიხეილ შავთვალაძე (ივანე ჯავახიშვილის თბილისის სახელმწიფო უნივერსიტეტი), ოლგა დოროხინა (კავკასიის საერთაშორისო უნივერსიტეტი), გივი გიგიტაშვილი (საერთაშორისო განვითარების განყოფილება, ვარშავა), ანდრეი მაკარიჩევი (ტარტუს უნივერსიტეტი)
დისკუსანტი: ოლივერ რაისნერი (ილიას სახელმწიფო უნივერსიტეტი)
დრო: 24 ოქტომბერი, 15:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექციები მცირე ინვაზიური ქირურგიის სფეროს შესახებ
2018-10-23 18:00
23 ოქტომბერს, 18:00 საათზე, ილიას სახელმწიფო უნივერსიტეტის G106 აუდიტორიაში გაიმართება ორი საჯარო ლექცია.
ავსტრალიის ქირურგთა სამეფო კოლეჯის წარმომადგენელი, დოქტორი უილიამ ბრაუნი (William V. Braun) წაიკითხავს ლექციას თემაზე: „ბარიატრიული პროცედურების გართულებები“.
ბარიატრიულ ქირურგიაში გამოყენებულ სხვადასხვა მეთოდს აქვს როგორც დადებითი, ასევე უარყოფითი თვისებები. დოქტორი ბრაუნი ისაუბრებს ქირურგიული ჩარევებისა და პოსტოპერაციული გართულებების შესახებ ბარიატრიული პროცედურების შემდეგ. ასევე ამ პროცედურების შედეგად მიღწეულ კვებითსა და ფსიქოლოგიური მდგომარეობის გაუმჯობესებაზე. მომხსენებელი მიმოიხილავს ავსტრალიაში მოქმედ ჯანდაცვის სისტემასა და ქირურგიული ტრენინგის შესაძლებლობებს.
მიუნხენის ლუდვიგ მაქსიმილიანის უნივერსიტეტის პროფესორის, დოქტორ კონრად კარჩის (W. Konrad Karcz) ლექციის თემაა: „ლაპარასკოპიული ონკოქირურგიის საზღვრები“.
მცირეინვაზიური ქირურგიის მთავარი მიზანია ინტრაოპერაციული ტრავმის შემცირება. 1987 წელი, როცა ჩატარდა პირველი ლაპარასკოპიული ქოლეცისტექტომია, გარდამტეხი იყო აბდომინურ ქირურგიაში. ინტრაოპერაციული ტრავმის შემცირება აუმჯობესებს ქირურგიული თერაპიის შედეგს. უკანასკნელ პერიოდში გამოჩნდა, რომ გამოსახულებითი და რობოტული ტექნოლოგიების განვითარებამ, თავის მხრივ, ხელი შეუწყო ლაპარასკოპიული და მცირე ინვაზიური ქირურგიის განვითარებას. ამის ხარჯზე საგრძნობლად გაფართოვდა კეთილთვისებიანი პათოლოგიების მკურნალობის საზღვრები ენდოსკოპიური და ლაპარასკოპიული მეთოდებით. ბოლო წლებში მცირე ინვაზიური ქირურგია ძალიან მნიშვნელოვანი გახდა ავთვისებიანი დაავადებების დიაგნოსტიკასა და მკურნალობაში. მიუხედავად ამისა, კვლავაც რჩება ლაპარასკოპიული ონკოქირურგიის შესაძლებლობებთან, ადექვატურ გამოყენებასა და შეზღუდვებთან დაკავშირებული უამრავი შეკითხვა. პროფესორი კარჩი, მცირე ინვაზიური ქირურგიის დეპარტამენტის ხელმძღვანელი მიუნხენში, შეეცდება უპასუხოს ასეთ კითხვებს ორი მნიშვნელოვანი ორგანოს – ღვიძლისა და პანკრეასის – მაგალითზე.
სამუშაო ენა: ინგლისური
დრო: 23 ოქტომბერი, 18:00 საათი
ადგილმდებარეობა: G106 აუდიტორია, (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

კონფერენცია „საქართველოს დემოკრატიული რესპუბლიკა (1918-1921): ფორმისა და შინაარსის ძიებაში“
2018-10-23 14:00
23-24 ოქტომბერს ილიაუნის სოციალური და კულტურის კვლევების ინსტიტუტის ორგანიზებით ილიას სახელმწიფო უნივერსიტეტის E 207 აუდიტორიაში გაიმართება კონფერენცია „საქართველოს დემოკრატიული რესპუბლიკა (1918-1921): ფორმისა და შინაარსის ძიებაში“.
კონფერენცის მიზანია, წინ წამოწიოს საქართველოს დემოკრატიულ რესპუბლიკასთან დაკავშირებული დღემდე ნაკლებად გამოკვლეული თემები, კრიტიკულად გადაისინჯოს ქართული სოციალ-დემოკრატიული მოძრაობისა და პირველი რესპუბლიკისადმი მიდგომის აქამდე წამყვანი მეთოდები და პერსპექტივები, რათა გამოიკვეთოს, რა ბარიერები და პოტენციალი არსებობს, როგორც ემპირიული მასალის, ისე თეორიის მხრივ, პირველი რესპუბლიკის სამომავლო კვლევისათვის.
კონფერენცია ინსტიტუტის წლიური პროექტის ნაწილია, რომელიც დარგთაშორის ჭრილში, დღემდე დომინანტური ისტორიოგრაფიული და პოლიტოლოგიური პრიზმის მიღმა, იკვლევს პირველი რესპუბლიკისთვის ფუნდამენტურ პოლიტიკურ, კულტურულ, ეკონომიკურ თუ თეორიულ ასპექტებს.
დრო: 23-24 ოქტომბერი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია თემაზე: „Star ექსპერიმენტი მძიმე იონების რელატივისტურ ამაჩქარებელზე“
2018-10-22 19:00
22 ოქტომბერს, 19:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ირაკლი ჩაკაბერიას საჯარო ლექცია თემაზე: „Star ექსპერიმენტი მძიმე იონების რელატივისტურ ამაჩქარებელზე“
თემის მოკლე აღწერა
მძიმე იონების რელატივისტური ამაჩქარებელი ამჟამად ერთადერთი მოქმედი მაღალი ენერგიის ამაჩქარებელია აშშ-ში. მისი გამოყენებით აღმოაჩინეს ნივთიერების ახალი მდგომარეობა – კვარკ-გლუონური პლაზმა. დღესდღეობით RHIC-ის გამოყენება მხოლოდ ერთი დიდი ექსპერიმენტით – STAR (Silicon Tracker At RHIC)-ით გრძელდება. STAR-ის ერთ-ერთი მთავარი დანიშნულებაა კვარკ-გლუონური პლაზმის თვისებების შესწავლა. ნებისმიერი ნივთიერების ერთ-ერთი მნიშვნელოვანი მახასიათებელია მისი ფაზური მდგომარეობები და მათი ცვლა, რომელიც კრიტიკული წერტილით ხასიათდება. კვარკ-გლუონურ პლაზმასაც შესაძლოა, როგორც მრავალი არსებული თეორია წინაწარმეტყველებს, აღმოაჩნდეს ასეთი კრიტიკული წერტილი და მისი აღმოჩენა STAR-ისა და RHIC-ის მომავალი ორი წლის მთავარი ამოცანაა.
ქართული უნივერსიტეტები და მათი სამეცნიერო ჯგუფები საკმაოდ კარგად იცნობენ და ჩართულები არიან მაღალი ენერგიების ნაწილაკთა ფიზიკის მრავალ საერთაშორისო ექპერიმენტში, როგორებიც არის, მაგალითად, CERN-ის დიდ ადრონულ ამაჩქარებელზე მომუშავე ექსპერიმენტები. თუმცა STAR-ით, მიუხედავად თავის სფეროში ძალიან დიდი გავლენისა და უნიკალურობისა, ქართული ჯგუფები ნაკლებად არიან დაინტერესებულები.
კოლოკვიუმზე განხილული იქნება STAR ექსპერიმენტი, მისი მიღწევები და მომავალი გეგმები.
დრო: 22 ოქტომბერი,19:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. № 3/5), ილიას სახელმწიფო უნივერსიტეტი
დასწრება თავისუფალია.

ჰანს ულრიხ გუმბრეხტის საჯარო ლექცია
2018-10-22 18:00
22 ოქტომბერს, 18:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ პროფესორი ჰანს ულრიხ გუმბრეხტი წაიკითხავს საჯარო ლექციას „აქვს და სჭირდება თუ არა სილიკონის ველს ეპისტემოლოგია?“ (“Does Silicon Valley Have and Need An Epistemology?“).
ფილოსოფოსი ჰეგელი ოცდამეერთე საუკუნეში რომ დაბრუნებულიყო და კვლავ დაესვა თავისი აკვიატებული შეკითხვა – „სად მყოფობს გონი?“, იძულებული იქნებოდა, ყურადღება მიეპყრო ავანგარდისტი ინჟინრებისკენ, რომლებიც სილიკონის ველზე ხელოვნურ ინტელექტს ქმნიან. ტრადიციული აზროვნების ინტელექტუალებს შორის მათ ძალიან ცუდი რეპუტაცია აქვთ, ვინაიდან ისინი ვერ თავსდებიან აზროვნების იმ დამკვიდრებულ ჩარჩოებში, რომლებიც ბევრი ჩვენგანისთვის „ფილოსოფიასთან“ ასოცირდება.
თუმცა, სჭირდებათ კი მათ გონების ეპისტემოლოგიური ჩარჩო? რა არის მათი საოცარი და საშიში პროდუქტიულობის მიზეზი?
მომხსენებლის შესახებ:
ილიას სახელმწიფო უნივერსიტეტის საპატიო დოქტორი, პროფესორი ჰანს ულრიხ გუმბრეხტი დღეს ერთ-ერთი ყველაზე ცნობილი და გავლენიანი ლიტერატურათმცოდნე და კულტურის თეორეტიკოსია. ის არის სტენფორდის უნივერსიტეტის პროფესორი, როგორც ფრანგული, ესპანური, გერმანული და პორტუგალიური ლიტერატურის, ისე ევროპული ფილოსოფიური ტრადიციის მცოდნე და სპეციალისტი. მას ეკუთვნის წიგნები: „ფილოლოგიის ძალა“, „1926. ცხოვრება დროის ზღვარზე“, „ათლეტური მშვენიერების ქება“, „დიდი რომანისტების ცხოვრება და სიკვდილი”, „დასწრებულობის წარმოება“ და სხვა მრავალ ენაზე თარგმნილი ნაშრომები.

სამუშაო ენა: ინგლისური
დრო: 22 ოქტომბერი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ტყის მდგრადი მართვა და ზრდის მოდელები“
2018-10-22 11:00
22 ოქტომბერს, 11 საათზე, ილიას სახელმწიფო უნივერსიტეტი G 106 აუდიტორიაში გაიმართება საჯარო ლექცია თემაზე: „ტყის მდგრადი მართვა და ზრდის მოდელები“.
მომხსენებლები:

გიგია ალექსიძე – საქართველოს გარემოს დაცვისა და სოფლის მეურნეობის სამინისტრო
„საქართველოში ტყის მდგრადი მართვის კრიტერიუმები და ინდიკატორები“
ლარს დროსლერი – ილიას სახელმწიფო უნივერსიტეტი
„საქართველოში ტყის ზრდის შეფასებისთვის ხელმისაწვდომი ინფორმაცია“
მარტინ გუდე – შვედეთის აგრარულ მეცნიერებათა უნივერსიტეტი
„ახალი თაობის ზრდის მოდელები“
თემის მოკლე აღწერა:
საქართველოში ტყის მდგრადი მართვის კრიტერიუმებისა და ინდიკატორების, ასევე ქვეყნის ტყისა და მიწათსარგებლობის ატლასის (https://atlas.mepa.gov.ge/) წარდგენის შემდეგ მომხსნებლები განიხილავენ, როგორ შეიძლება აღნიშნული ინდიკატორების დაკავშირება ტყისა და მიწათსარგებლობის ატლასთან. ღონისძიების მეორე ნაწილში ისაუბრებენ ტყის ზრდის მოდელების ასაგებად საჭირო და ხელმისაწვდომ ინფორმაციაზე, როგორებიცაა მოპოვების ცხრილები, დისტანციური ზონდირების, ტყის ეროვნული ინვენტარიზაციისა და დენდროქრონოლოგიური მონაცემები და სხვ. დასასრულ წარმოადგენენ ტყის ზრდის მოდელირების უახლეს მიდგომებს, რომლებიც მიზნად ისახავს გადაწყვეტილების მიღების ხელშეწყობას ტყის მდგრადი მართვის პროცესში.
სამუშაო ენა: ინგლისური
დრო: 22 ოქტომბერი, 11:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

ტრენინგი თემაზე „საყოველთაო კრეატივი“
2018-10-22 10:00
22 ოქტომბერს, 10:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის ზუმაუთ პრე-აქსელერატორი უმასპინძლებს კოტე იანტბელიძეს, რომელიც ჩაატარებს ტრენინგს თემაზე: „საყოველთაო კრეატივი“.
ინოვაციური აზროვნება და, შესაბამისად, ინოვაციური პროდუქტის შექმნა სხვა არაფერია, თუ არა არსებული პროდუქტის კრეატიული რაკურსით დანახვა და არსებული პრობლემის კრეატიული გადაჭრის გზის მოძებნა.
კრეატიულობა არ არის მხოლოდ თანდაყოლილი ნიჭი, რომელიც მხოლოდ რჩეულთა ხვედრია. ინდივიდუალურად საკუთარ თავზე მუშაობითა და დაუღალავი შრომით შესაძლებელია ყველა მსურველმა გამოიმუშაოს კრეატიული აზროვნებისთვის საჭირო უნარ-ჩვევები.
ინოვაციური აზროვნება განსაკუთრებით დღეს არ შეიძლება ცალკე მდგომ კატეგორიად განვიხილოთ. პირიქით, ინოვაციური აზროვნება პროდუქტიულ ნაყოფს მხოლოდ კრეატიულ აზროვნებასთან სინთეზში ქმნის.
ტრეინინგი ორიენტირებული იქნება კრეატიული და ინოვაციური იდეების გენერირების უნარ-ჩვევებზე.
გელოდებით ძალიან საინტერესო საკითხებით!
რეგისტრაციისთვის ეწვიეთ ბმულს.

დრო: 22 ოქტომბერი, 10:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზირი N3/5), ილიას სახელმწიფო უნივერსიტეტი

„ეს არის ძლიერი სქესი. ქალები ფსიქოანალიზში“ – გამოფენის პრეზენტაცია ილიაუნიში
2018-10-19 18:30
19 ოქტომბერს, 18:30 საათზე, ილიას სახელმწიფო უნივერსიტეტის B 201დარბაზში გაიმართება ზიგმუნდ ფროიდის მუზეუმის გამოფენის – „ეს არის ძლიერი სქესი. ქალები ფსიქოანალიზში“ – პრეზენტაცია.
გამოფენამ, რომელიც 2015 წლის ოქტომბრიდან 2016 წლის ივლისამდე ვენის ფროიდის მუზეუმში იყო წარმოდგენილი, დიდი წარმატებით მოიარა ევროპის რამდენიმე ქვეყანა.
გამოფენის მიზანია, საზოგადოებას გაახსენოს/გააცნოს ზიგმუნდ ფროიდის თანამედროვე 6 ქალი – პრაქტიკოსი და თეორეტიკოსი ფსიქოანალიტიკოსი – რომელთაც დიდი წვლილი შეიტანეს ფსიქოანალიზის განვითარებაში, თუმცა მათ შესახებ ძალიან ცოტაა ცნობილი. ესენი არიან: მარი ბონაპარტი, ჰელენე დოიჩი, ემა ეკშტაინი, ანა ფროიდი, ლუ ანდრეას-სალომე და საბინა შპილრაინი.
პრეზენტაციას მოხსენებით გახსნის გამოფენის იდეის ავტორი და კურატორი, ფროიდის მუზეუმის სამეცნიერო ხელმძღვანელი დოქტ. დანიელა ფინცი, რომელიც ილიაუნის ავსტრიული კულტურის ცენტრის მოწვევით ჩამოდის საქართველოში.
ღონისძიებას დაესწრება ავსტრიის საგანგებო და სრულუფლებიანი ელჩი საქართველოში დოქტ. არად ბენკო.

დრო: 19 ოქტომბერი, 18:30 საათი
ადგილმდებარეობა: B 201აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
სამუშაო ენა: ინგლისური (თანმიმდევრული ქართული თარგმანით)
დასწრება თავისუფალია.
2018

აღმოსავლეთ ევროპის ნიდერლანდისტების გაერთიანების კოლოკვიუმი „კულტურული იდენტობა და ენა“
2018-10-18 10:00
18-20 ოქტომბერს ილიას სახელმწიფო უნივერსიტეტში გაიმართება აღმოსავლეთ ევროპის ნიდერლანდისტების გაერთიანების კოლოკვიუმი „კულტურული იდენტობა და ენა“. ღონისძიებაში მონაწილეობას მიიღებენ სომხეთის, ბელარუსისა და რუსეთის უნივერსიტეტების ნიდერლანდური ენის მასწავლებლები.
19 ოქტომბერს კოლოკვიუმს გახსნიან ნიდერლანდური ენის კავშირის მრჩეველი ინგრიდ დეხრავე და მეცნიერებათა და ხელოვნების ფაკულტეტის დეკანი გიორგი გვალია, დაესწრება ნიდერლანდების სამეფოს ელჩი საქართველოში იოს დაუმა.
კოლოკვიუმს სრულად აფინანსებს ბელგიურ-ნიდერლანდური ორგანიზაცია ნიდერლანდური ენის კავშირი.

სამუშაო ენა: ნიდერლანდური
დრო და ადგილმდებარეობა:
18 ოქტომბერი, 10.00-14.00 საათი, S 507 აუდიტორია (გიორგი წერეთლის ქ. N3), ილიას სახელმწიფო უნივერსიტეტი
19 ოქტომბერი, 10.00-18.00 საათი, S 507 აუდიტორია
20 ოქტომბერი, 10.00-13.00 საათი, S 503-507 აუდიტორიები (გიორგი წერეთლის ქ. N3), ილიას სახელმწიფო უნივერსიტეტი

საუბრები ფსიქიკურ ჯანმრთელობაზე: სტიგმა და ფსიქიკური ჯანმრთელობა
2018-10-17 19:00
ილიას სახელმწიფო უნივერსიტეტის პროფესორები ნინო მახაშვილი და ჯანა ჯავახიშვილი იწყებენ შეხვედრების ციკლს „საუბრები ფსიქიკურ ჯანმრთელობაზე“.
17 ოქტომბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ფსიქიკური ჯანმრთელობის საერთაშორისო კვირეულის ფარგლებში გამართება პირველი შეხვედრა თემაზე „სტიგმა და ფსიქიკური ჯანმრთელობა“.
მომხსნებელები ისაუბრებენ ფსიქიკურ ჯანმრთელობასა და მის ინდიკატორებზე, ფსიქიკური აშლილობის გავრცელებულ ფორმებზე, იმ ბარიერებზე, რომელთაც ადამიანების ცხოვრებაში ქმნის სტიგმა და თვითსტიგმა, ამ ბარიერებისა და შესაბამისი პრობლემების გადალახვის მეთოდებზე, ფსიქიკური ჯანმრთელობის პრობლემების მქონე ადამიანთა ცხოვრების ხარისხის გაუმჯობესების გზებზე.
დრო: 17 ოქტომბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

შეხვედრა ხელოვნურ ინტელექტზე მომუშავე სტარტაპთან Pulsar Ai
2018-10-17 19:00
17 ოქტომბერს, 19:00 საათზე, ილიას სახელმწიფო უნივერსიტეტის E 207 აუდიტორიაში გაიმართება შეხვედრა კომპანიასთან Pulsar Ai.
ტექნოლოგიების განვითარება ადამიანების ცხოვრებას ყოველდღიურად ამარტივებს. იქმნება ახალი ელექტროძრავიანი მანქანები, 3D პრინტერები, რომლებიც ადამიანის ორგანოებს ბეჭდავენ, ჭკვიანი სახლები, რომელთა მართვაც მსოფლიოს ნებისმიერი წერტილიდან შეგვიძლია.
ხელოვნური ინტელექტი ის მიმართულებაა, რომელიც ინდუსტრიის ბევრის სფეროს ძირფესვიანად შეცვლას გეგმავს. სწორედ ამიტომ გელოდებით ილიას სახელმწიფო უნივერსიტეტის ზუმაუთ პრე-აქსელერატორის მიერ ორგანიზებულ ”Inspire Me” შეხვედრაზე, რომელზეც სტუმრად გვეყოლება ხელოვნურ ინტელექტზე მომუშავე სტარტაპი Pulsar Ai.
ჩვენს ინტერაქციულ შეხვედრაზე შესაძლებლობა გექნებათ, თქვენთვის საინტერესო ყველა კითხვაზე პრაქტიკული და ამომწურავი პასუხი მიიღოთ.
გთხოვთ, შეავსოთ სარეგისტრაციო ფორმა
დრო: 17 ოქტომბერი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი

„რენე დეკარტი. ფილოსოფიური ტრაქტატები" – „ფილოსოფიური ბიბლიოთეკის“ მე-10 წიგნის პრეზენტაცია
2018-10-17 16:00
9 ოქტომბერს, 18:00 საათზე, წიგნის სახლში „ლიგამუსი“ გაიმართება სავლე წერთლის ფილოსოფიის ინსტიტუტის თარგმანების სერიის „ფილოსოფიური ბიბლიოთეკის” მე-10 წიგნის – „რენე დეკარტი. ფილოსოფიური ტრაქტატები” – პრეზენტაცია. გადამუშავებული გამოცემა მოიცავს დეკარტის არა მხოლოდ აქამდე ნათარგმნ ფილოსოფიურ ტექსტებს, არამედ ახალ თარგმანსაც ტრაქტატისა „წესები გონების წარმართვისათვის”. ამიტომ კრებული მკითხველს შესაძლებლობას აძლევს, გაეცნოს დეკარტის ხუთივე ფილოსოფიურ ტრაქტატს (წესები გონების წარმართვისათვის, მსჯელობა მეთოდის შესახებ, მეტაფიზიკური მედიტაციები, ფილოსოფიის საწყისები, სულის ვნებანი).
გამოცემის სპეციფიკის შესახე

კრებულის „საზრისები“ პრეზენტაცია „ლიგამუსში“
2018-10-15 18:00
15 ოქტომბერს, ორშაბათს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება კრებულის „საზრისები” პრეზენტაცია. წიგნის იდეის ავტორი, შემდგენელი და რედაქტორია გია მურღულია.
კრებულში სასკოლო პროგრამისთვის მნიშვნელოვანი ნიმუშების, ერთი და იმავე ტექსტის შესახებ, წარმოდგენილია განსხვავებული ხედვისა და თვალსაზრისის წერილები, რომელთა დიდი უმრავლესობა ავტორებმა სპეციალურად ამ კრებულისთვის დაწერეს.
პრეზენტაციას გაუძღვებიან წიგნის ავტორები: გია მურღულია, ლევან ცაგარელი, მერაბ ღაღანიძე.
შეხვედრის მოდერატორია თინათინ ქავთარაძე.
დრო: 15 ოქტომბერი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა პროექტის „შეფასების მექანიზმები უმაღლეს საგანმანათლებლო დაწესებულებებში ახლებური სასწავლო გარემოს ჩამოსაყალიბებლად“ ფარგლებში
2018-10-15 15:00
15 ოქტომბერს, 15 საათზე, ილიას სახელმწიფო უნივერსიტეტის E 207 აუდიტორიაში გაიმართება საინფორმაციო შეხვედრა პროექტის „შეფასების მექანიზმები უმაღლეს საგანმანათლებლო დაწესებულებებში ახლებური სასწავლო გარემოს ჩამოსაყალიბებლად (ASSET)“ ფარგლებში.
შეხვედრაზე წარმოდგენილი იქნება პროექტის მიზნები და ამოცანები, პროექტის ფარგლებში განხორციელებული და დაგეგმილი ღონისძიებები.
განათლების სკოლა 2018-2019 სასწავლო წლის შემოდგომის სემესტრიდან განათლების მიმართულების საბაკალავრო პროგრამაზე იწყებს პროექტის ფარგლებში შემუშავებული განმავითარებელი შეფასების მიდგომის – „კრიტიკული მეგობარი“ და მისი შესაბამისი ინსტრუმენტების პილოტირებას. საინფორმაციო შეხვედრაზე წარმოდგენილი იქნება ასევე პილოტირების გეგმა.
შეგახსენებთ, რომ ილიას სახელმწიფო უნივერსიტეტი 2017 წლიდან არის ჩართული პროექტში „შეფასების მექანიზმები უმაღლეს საგანმანათლებლო დაწესებულებებში ახლებური სასწავლო გარემოს ჩამოსაყალიბებლად (ASSET)“ Erasmus+ -ის ინსტიტუციური თანამშრომლობის ფარგლებში, რომელიც მიზნად ისახავს სტუდენტის საჭიროებაზე ორიენტირებული სწავლებისა და შეფასების ახლებური სისტემის განვითარებას და მის ჩაშენებას სასწავლო პროგრამებში.
დრო: 15 ოქტომბერი, 15 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დაინტერესების შემთხვევაში გთხოვთ, დარეგისტრირდეთ ელექტრონულ პორტალზე.

საჯარო ლექცია „ერთი არქეოლოგიური ნივთის ფუნქციის განსაზღვრისათვის“
2018-10-12 17:00
12 ოქტომბერს, 17:00 საათზე, ილიას სახელმწიფო უნივერსიტეტის E 207 აუდიტორიაში პროფ. პაატა ბუხრაშვილი წაიკითხავს საჯარო ლექციას თემაზე: „ერთი არქეოლოგიური ნივთის ფუნქციის განსაზღვრისათვის (ნაზარლების ნაქალაქარში მიმდინარე არქეოლოგიური გათხრების შუქზე)“.
მომხსენებელი ისაუბრებს ნაქალაქარში აღმოჩენილი სამლოცველოს განძში შემავალ ბრინჯაოს მახვილის იმიტაციების სავარაუდო ფუნქციაზე.
დრო: 12 ოქტომბერი, 17:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

პროფესორ ნებაჰატ ავჯიოღლუს საჯარო ლექცია
2018-10-12 17:00
12 ოქტომბერს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პროფესორი ნებაჰატ ავჯიოღლუ წაიკითხავს საჯარო ლექციას თემაზე: „მეჩეთის მოდერნისტული და თანამედროვე არქიტექტურის მაგალითები ევროპაში, რუსეთსა და თურქეთში“
ინფორმაცია მომხსენებლის შესახებ
პროფესორი ნებაჰატ ავჯიოღლუ (Nebahat Avcıoğlu) არის ხელოვნებათმცოდნე და ისლამური არქიტექტურის სპეციალისტი. მისი ბოლო ნაშრომი ეხება ევროპაში არსებულ მეჩეთ-მუზეუმებს. ეს უჩვეულო ნაგებობები ჰიბრიდული ხასიათისაა და, როგორც მკვლევარი თვლის, ისინი ითავსებენ დიალექტიკურად განსხვავებულ თეოლოგიურ და სამოქალაქო ფუნქციებს. ნაშრომში განხილულია ასეთი ტიპის ორი ნაგებობა: ვათანის მემორიალური კომპლექსი დაღესტანში (არქ. კ. კარიმოვი, 2004 წ.) და გოტლიბ ლაიტნერის მიერ აგებული აღმოსავლეთმცოდნეობის ინსტიტუტი და შაჰ-ჯაჰანის მეჩეთი ლონდონში (1889 წ.).
სამუშაო ენა: ინგლისური
დრო:12 ოქტომბერი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

თბილისის „ბიგ ბენდის“ კონცერტი ილიაუნიში
2018-10-11 13:00 - 15:00
11 ოქტომბერს, 13:00 საათზე, ახალი სასწავლო წლის დაწყებასთან დაკავშირებით ილიას სახელმწიფო უნივერსიტეტის B201 დარბაზში გაიმართება თბილისის მერიის „ბიგ ბენდის“ კონცერტი.
კონცერტში მონაწილეობას მიიღებენ თბილისის მერიის „ბიგ ბენდის“ სოლისტები:

მაია ბარათაშვილი
მარიკო ებრალიძე
ნესტან ჯიბლაძე
ნინი გველესიანი
ზაურ შავგულიძე
გიორგი სუხიტაშვილი
ვასილ დოლიძე
თემო საჯაია

დრო: 11 ოქტომბერი, 13:00 საათი
ადგილმდებარეობა: B201 დარბაზი (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საერთაშორისო კონფერენცია „დაავადებები ველურ ცხოველებში და სახეობათა კონსერვაცია“
2018-10-11 10:00
11-12 ოქტომბერს, 10:00-დან 15:00 საათამდე, ილიას სახელმწიფო უნივერსიტეტის G106 აუდიტორიაში გაიმართება საერთაშორისო კონფერენცია „დაავადებები ველურ ცხოველებში და სახეობათა კონსერვაცია“. თბილისის ზოოლოგიური პარკის მიერ ორგანიზებული კონფერენცია ტარდება ილიას სახელმწიფო უნივერსიტეტის მხარდაჭერით.
კონფერენციაში მონაწილეობას მიიღებენ უტრეხტის, ტურინის, სიენას, ილიას სახელმწიფო უნივერსიტეტის პროფესორები, ბუნების დაცვის მსოფლიო კავშირის (IUCN) სახეობათა გადარჩენის კომისიის წევრები, სახეობათა კონსერვაციის ცენტრი -NACRES-ი და თბილისის ზოოლოგიური პარკი.

მომხსენებლები წარმოადგენენ ინფორმაციას სხვადასხვა დაავადების გავრცელებისა და მათი დეტექციის შესახებ ველურ სახეობებში (როგორც ხმელეთის, ისე წყლის), დაავადებების გამომწვევი მიზეზების შესწავლის მნიშვნელობაზე იშვიათი სახეობების კონსერვაციისთვის;
მოხსენებები გაკეთდება მთის ჩლიქოსნების მდგომარეობაზე და მათი შენარჩუნების გზებზე;
გაიმართება სემინარი, რომელიც მიეძღვნება მთის ჩლიქოსნებისთვის კონსერვაციული ქმედებების დაგეგმვას (12 ოქტომბერს, შესვენების შემდეგ).

მომხსენებლები:

პროფ. ლუკა როსი(ტურინის უნივერსიტეტი)

მთის ჩლიქოსნების (Caprinae) ძირითადი დაავადებების მიმოხილვა

პროფ. ანდრეა გრონე (უტრეხტის უნივერსიტეტი)

გარეულ ცხოველთა ჯანმრთელობაზე დაკვირვება ნიდერლანდებში – რანავირუსით გამოწვეული დაავადებები ამფიბიებში

პროფ. მარია კიკი (უტრეხტის უნივერსიტეტი)

ნიდერლანდებში გავრცელებული გარეულ ცხოველთა დაავადებები

პროფ. სანდრო ლოვარი (სიენას უნივერსიტეტი, ბუნების დაცვის მსოფლიო კავშირის-IUCN-Caprinae სპეციალისტთა ჯგუფის თავმჯდომარე)

კლიმატის ცვლილება, როგორც მთის ჩლიქოსნებზე მოქმედი პოტენციური საფრთხე

დოქტ. ზურაბ ჯავახიშვილი (ილიას უნივერსიტეტი)

ფრინველის გრიპის ვირუსის შესწავლა საქართველოს გარეულ ფრინველებში

ივანე დარასელია (თბილისის ზოოლოგიური პარკი)

ველურ ცხოველთა იმობილიზაციის მეთოდები

ლევან ნინუა (ილიას უნივერსიტეტი)

შავი ზღვის ვეშაპისნაირების გამორიყვა: მიზეზები ძიებაში

ბეჟან ლორთქიფანიძე (ნაკრესი)

აღმოსავლეთ კავკასიური ჯიხვის მონიტორინგი ლაგოდეხის დაცულ ტერიტორიებზე

ნიკა ქერდიყოშვილი (თბილისის ზოოპარკი)

დასავლეთ კავკასიური ჯიხვის გავრცელება და სტატუსი

პროფ. ზურაბ გურიელიძე (თბილისის ზოოპარკი, ილია სახელმწიფო უნივერსიტეტი)

მთის ჩლიქოსნების კონსერვაცია საქართველოში

კონფერენციის სამუშაო ენები: ინგლისური, ქართული
დრო: 11-12 ოქტომბერი, 10:00-15:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

პროფესორ ლორან ჯიზონის ლექცია „ჰელიოსეისმოლოგიის მიღწევები“
2018-10-08 16:00
8 ოქტომბერს, 16:00 სააათზე, ილიას სახელმწიფო უნივერსიტეტის E 207 აუდიტორიაში გაიმართება პროფესორ ლორან ჯიზონის საჯარო ლექცია თემაზე: „ჰელიოსეისმოლოგიის მიღწევები“.
ლორან ჯიზონი არის გოტინგენის უნივერსიტეტის პროფესორი და მაქს პლანკის მზის სისტემის კვლევის ინსტიტუტის დირექტორი.
თემის მოკლე აღწერა
მზის წიაღის შესწავლა ძალიან მნიშვნელოვანია მრავალი მიზეზის გამო. განსაკუთრებით საინტერესოა შეფასება კონვექციურ ზონაში არსებული დინებებისა, რომლებიც წარმოშობენ მაგნიტურ ველებს. მზის რხევები საშუალებას გვაძლევს დავინახოთ, რა ხდება მზის ზედაპირის ქვეშ, დაახლოებით ისე, როგორც გეოფიზიკოსები იკვლევენ დედამიწის წიაღს მიწისძვრების საშუალებით. მოხსენება შეეხება ჰელიოსეისმოლოგიის უახლეს მიღწევებს მზის წიაღში არსებული დინებებისა და მათი 11-წლიან ციკლზე დამოკიდებულების შესწავლაში.
სამუშაო ენა: ინგლისური
დრო: 8 ოქტომბერი, 16 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ნიკო მარი მოდერნიზმის კულტურის კონტექსტში“
2018-10-05 19:00
5 ოქტომბერს, 19:00 სააათზე, ილიას სახელმწიფო უნივერსიტეტის A101 აუდიტორიაში გაიმართება საჯარო ლექცია „ნიკო მარი მოდერნიზმის კულტურის კონტექსტში“.
ლექცია ორგანიზებულია გოეთეს ინსტიტუტის, გამომცემლობა „საგას“ და ილია სახელმწიფო უნივერსიტეტის სოციალური და კულტურის კვლევების ინსტიტუტის მიერ.
მომხსენებლები: ელენა ვოგმანი (ბერლინის თავისუფალი უნივერსიტეტი)
გიორგი მაისურაძე (ილიას სახელემწიფო უნივერსიტეტი)
სემინარზე ელენა ვოგმანი წარმოადგენს სანკტ-პეტერბურგში, ნიკო მარის არქივში, მოძიებულ დღემდე გამოუქვეყნებელ მასალებს მეცნიერის მიერ 1917-1918 წლებში ანისში ჩატარებული არქეოლოგიური ექსპედიციიდან. საუბარი იქნება ნიკო მარის მოძღვრებათა პარალელებზე მის თანამედროვე ევროპულ სამეცნიერო თეორიებთან.
სამუშაო ენა: ინგლისური
დრო: 5 ოქტომბერი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ლიბერთი ბანკის საინფორმაციო შეხვედრა სტუდენტურ ვაკანსიებთან დაკავშირებით
2018-10-05 13:30 - 15:00
5 ოქტომბერს, პარასკევს, 13:30 საათზე, ილიას სახელმწიფო უნივერსიტეტის E207 აუდიტორიაში სტუდენტურ ვაკანსიებთან დაკავშირებით საინფორმაციო შეხვედრას გამართავს ერთ-ერთი მსხვილი დამსაქმებელი საქართველოში – ლიბერთი ბანკი.
ლიბერთი მუდმივად ხელს უწყობს სტუდენტების დასაქმებას თბილისსა და რეგიონებში. სწორედ ამ მიზნით ილიაუნის სტუდენტებს გთავაზობთ წინა ხაზის ვაკანსიებს და ანაზღაურებად სტაჟირებას შემდეგ პოზიციებზე:

მითერი
მოლარე-ოპერატორი
მოლარე
გაყიდვების მენეჯერი
კრედიტოფიცერი (სტაჟირება)

ვაკანსიების შესახებ დეტალურ ინფორმაციას გაეცანით აქ: https://goo.gl/DXXEPW
დაინტერესებული სტუდენტები ლიბერთის წარმომადგენლებთან შეხვედრაზე ამომწურავ ინფორმაციას მიიღებენ ბანკის შემოთავაზების შესახებ, მოისმენენ ტოპმენეჯმენტის წარმომადგენელთა მოხსენებებს და საშუალება ექნებათ, ადგილზე გააკეთონ განაცხადი ვაკანსიებზე.
შეხვედრა საინტერესო იქნება ბანკში დასაქმების მსურველი ნებისმიერი მიმართულების დამამთავრებელი კურსის სტუდენტებისა და კურსდამთავრებულებისთვის.
შეხვედრაზე დასასწრებად საჭიროა წინასწარი რეგისტრაცია.
დრო: 5 ოქტომბერი, 13:30 საათი
ადგილმდებარეობა: E207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი

საჯარო ლექცია: „ღირებულებათა მეტამორფოზები და ეიზენშტეინის „კაპიტალი“
2018-10-04 19:00
4 ოქტომბერს, 19:00 საათზე, ილიას სახელმწიფო უნივერსიტეტის A101 აუდიტორიაში ელენა ვოგმანი წაიკითხავს საჯარო ლექციას თემაზე: „ღირებულებათა მეტამორფოზები და ეიზენშტეინის „კაპიტალი“.
ღონისძიების ორგანიზატორია გოეთეს ინსტიტუტი გამომცემლობა „საგასთან“ ერთად.
კარლ მარქსის „კაპიტალის“ ეიზენშტეინისეული ეკრანიზაცია, მიუხედავად იმისა, რომ ვერ განხორციელდა, დღემდე არ ასვენებს კინემატოგრაფისტებს, ისტორიკოსებსა და მწერლებს. მეტიც, მისი პირველი „მატერიალური“ გამოვლინება ათგვერდიანი ფრაგმენტია რეჟისორის სამუშაო ჩანაწერებიდან.
მომხსენებელი საუბრისას დაეყრდნობა „კაპიტალთან“ დაკავშირებულ ვრცელ საარქივო მასალას (500 გვერდამდე), რომელიც „დიალექტიკური მიდგომისა და სწავლის ნათელი ნიმუშია“, როგორც მას თავად ეიზენშტეინი უწოდებდა, ჩანახატებით, ამონარიდებით, დიაგრამებით სტატიების მონახაზებით, ნეგატივებით (ფილმიდან „ოქტომბერი“), შენიშვნებითა და თეორიული ნააზრევით, ასევე სხვადასხვა წყაროდან მოხმობილი ციტატებით და სხვ.
მომხსენებლის შესახებ
ელენე ვოგმანი (ბერლინი) არის ლიტერატურათმცოდნე, ავტორი და კურატორი კვლევით პროექტისა „რითმი და პროექცია“ (თავისუფალი უნივერსიტეტი, ბერლინი). მისი დისერტაცია „ეროტიკული ფიქრი. ეიზენშტეინის ექსცენტრული მეთოდი“ გამოსცა გამომცემლობა diaphanes-მა; მისი საკვლევი თემებია: ვიზუალური ფიქრი, რითმის ანთროპოლოგია, ეთნოგრაფია და დოკუმენტური პრაქტიკები; მარი რებეჩისა და ტილ გათმანთან ერთად კურირებდა გამოფენას „სერგეი ეიზენშტეინი: რითმის ანთროპოლოგია“ (Nomas Foundation, რომი); ელენე ვოგმანი ამჟამად მუშაობს მეორე წიგნზე ”Dance of Values. Eisenstein’s Capital Project”, რომელშიც ეიზენშტეინის პროექტის „კაპიტალი“ გამოუქვეყნებელ მასალას, გოეთეს მორფოლოგიის, ჯოისის ულისესა და მარქსის ღირებულების მეტამორფოზების ახლებურ ინტერპრეტაციებს იძლევა.
სამუშაო ენა: ინგლისური
დრო: 4 ოქტომბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საერთაშორისო კონფერენცია „ქართველთა კულტურული კვალი გერმანიაში“
2018-10-04 09:30
2018 წლის 4-5 ოქტომბერს ილიას სახელმწიფო უნივერსიტეტის წიგნის სახლში „ლიგამუსი“ გაიმართება ქართულ-გერმანული ურთიერთობების 200 წლისთავისადმი მიძღვნილი საერთაშორისო კონფერენცია: „ქართველთა კულტურული კვალი გერმანიაში“.
კონფერენციის მიზანია, შეაჯამოს და ქართველ და უცხოელ მეცნიერებს განსახილველად წარუდგინოს 2015-2018 წლებში ილიას სახელმწიფო უნივერსიტეტში განხორციელებული ამავე სახელწოდების კვლევითი პროექტის შედეგები (პროექტის ხელმძღვანელი – პროფ. ნ. დობორჯგინიძე).
პროექტი დაფინანსებულია რუსთაველის ეროვნული სამეცნიერო ფონდის მიერ. კონფერენციის თანაორგანიზატორია რეგენსბურგის აღმოსავლეთ და სამხრეთ ევროპის კვლევების ინსტიტუტი.
კონფერენციის სამუშაო ენები: გერმანული (გერმანულენოვან მოხსენებებს ექნება ქართული ანოტაციები), ინგლისური.
დრო: 4-5 ოქტომბერი
ადგილი: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
დეტალური ინფორმაცია კონფერენციის პროგრამისა და მომხსენებლების შესახებ იხ. ბმულზე: http://qakuna.iliauni.edu.ge/ka/conference

საჯარო ლექცია ჩაის ცერემონიისა და იკებანას ხელოვნების შესახებ
2018-10-03 16:00
3 ოქტომბერს, 16:00 საათზე, ილიას სახელმწიფო უნივერსიტეტის E207 აუდიტორიაში ილიაუნის გ. წერეთლის აღმოსავლეთმცოდნეობის ინსტიტუტის იაპონიის ცენტრის ინიციატივით გაიმართება ჩაის ცერემონიისა და იკებანას ხელოვნების ცნობილი იაპონელი სპეციალისტის, ცუკამოტო მაკის საჯარო ლექცია ჩაის ცერემონიისა და იკებანას ხელოვნების შესახებ
ცუკამოტო მაკის დამთავრებული აქვს კიოტოში, დაიკაკუჯის ბუდისტურ ტაძართან არსებული საგას პროფესიული სკოლა, რომელიც იაპონიაში ჩაის ცერემონიისა და იკებანას ხელოვნების ერთ-ერთ საუკეთესო სასწავლებლად ითვლება. ლექციაზე საუბარი იქნება ურასენკესა (ჩაის ცერემონიის სამი მთავარი მიმდინარეობიდან ერთ-ერთი) და იკებანას ხელოვნებაში საგა-გორიუს მიმდინარეობის შესახებ.
მომხსენებელი ლექციის დროს მოამზადებს იკებანას ნიმუშებს და მსურველებს ჩართავს თაიგულების მომზადების პროცესში.
ლექციის ენა: იაპონური (თანმიმდევრული ქართული თარგმანით)
დრო: 3 ოქტომბერი, 16:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია „რა არის ძალადობა?“
2018-10-02 15:00
2 ოქტომბერს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საჯარო ლექცია „რა არის ძალადობა?“, რომელსაც გაუძღვებიან ექსპერტები – ნინო დარსაძე და ნანა მაისაშვილი (საქართველოს ჯანდაცვის საზოგადოებრივი ფონდი).
2018 წლის 1-ლ ივნისს დაიწყო ბავშვთა მიმართ ძალადობის სოციალური ნორმების ცვლილებისაკენ მიმართული საკომუნიკაციო კამპანია: „დაასრულე ძალადობა!“. კამპანიას ახორციელებს გაეროს ბავშვთა ფონდი ევროკავშირის მხარდაჭერით.
საქართველოს მოსახლეობის თითქმის ნახევარი დასაშვებად მიიჩნევს ბავშვთა მიმართ ძალადობას. მოსახლეობის 60% ფიქრობს, რომ ბავშვის აღზრდისას ძალადობრივი მეთოდების გამოყენება უფრო შედეგიანია, ვიდრე არაძალადობრივი მეთოდებისა. ზოგადად, მაღალია როგორც ბავშთა მიმართ ძალადობის, აგრეთვე ძალადობის მიმართ ტოლერანტობის დონე.
ბავშვთა მიმართ ძალადობის, აგრეთვე მის მიმართ ტოლერანტული დამოკიდებულების განმაპირობებელია არსებული სოციალური ნორმები.
კამპანიის „დაასრულე ძალადობა!“ მიზანი სწორედ ამ სოციალური ნორმების ცვლილებაა, რაც მიიღწევა საზოგადოების ჩართულობით და თემაზე დისკუსიის ინიცირებით, იმისათვის, რომ საზოგადოების კრიტიკულად განწყობილმა ნაწილმა გააცნობიეროს, რეალურად რას წარმოადგენს ბავშვთა მიმართ ძალადობა, რომ არ არსებობს ძალადობის მისაღები/მსუბუქი ფორმა და რომ რეაგირებაა საჭირო ბავშვთა მიმართ ძალადობის ყოველ ფაქტზე.
დრო: 2 ოქტომბერი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

კარლ ფრიდრიხ ლემან-ჰაუპტის საერთაშორისო სადოქტორო პროგრამის პრეზენტაცია
2018-09-27 15:00
27 სექტემბერს, 15:00 საათზე, ილიაუნის წიგნის სახლში „ლიგამუსი“ ილიას სახელმწიფო უნივერსიტეტისა და გეორგ-აუგუსტის გიოტინგენის უნივერსიტეტის (გერმანია) ერთობლივი ტრანსდისციპლინური საერთაშორისო სადოქტორო პროგრამის – კარლ ფრიდრიხ ლემან-ჰაუპტის საერთაშორისო სადოქტორო პროგრამა – პრეზენტაცია გაიმართება.
პროგრამა დოქტორანტებს შესაძლებლობას აძლევს კოტუტელის პრინციპზე დაფუძნებული მოდელით დაიცვას სადოქტორო ნაშრომი და მიიღოს ორმაგი სადოქტორო ხარისხი და ორივე უნივერსიტეტის დიპლომი.
პროგრამის დოქტორანტები სრულ დაფინანსებას იღებენ ფოლკსვაგენის ფონდისა და შოთა რუსთაველის ეროვნული სამეცნიერო ფონდისგან.
დრო: 27 სექტემბერი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
სამუშაო ენა: გერმანული და ქართული (უზრუნველყოფილი იქნება სინქრონული თარგმანი)
დასწრება თავისუფალია.
